SXGA060SC, OLiGHTEK SXGA060SC LCD-paneelverspreider | LCDs-Display.com
LCDs-Display.com is 'n spesialiteitsverskaffer van OLiGHTEK SXGA060SC.
OLiGHTEK SXGA060SC is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.
Vir die OLiGHTEK SXGA060SC-pdf datasheet of gedetailleerde spesifikasies van die OLiGHTEK SXGA060SC of ander OLiGHTEK LCDs, asseblief e-pos ons, sal ons gelukkig wees om een ​​te voorsien.
Versoek 'n kwotasie van OLiGHTEK SXGA060SC verspreider by LCDs-Display.com. E-pos ons: info@LCDs-Display.com
Verwante model vir "SXGA060SC"
Verwante sleutelwoorde vir "SXGA060SC" Dokters deel 5 maniere om jou risiko vir demensie te verlaag - Goeie Huishouding
Hierdie leefstylveranderinge sal jou brein gesond hou namate jy ouer word. Deur Dr Roger Henderson
Demensie is deesdae pal in die nuus en dis duidelik dat daar al hoe meer mense is wat aan dié toestand ly namate die persentasie bejaardes in die bevolking geleidelik toeneem. Hoewel dit beslis algemener raak namate ons ouer word, het vier uit elke vyf mense van 80 jaar of ouer egter geen beduidende geheueprobleme nie. Daar is dus hoop!
Sowat die helfte van mense wat demensie ontwikkel, het alzheimer se siekte. Dit kom voor wanneer die aantal senuvesels in die brein afneem namate die brein krimp en “klonte” proteïen in die brein begin ophoop wat dan ’n uitwerking het op hoe senu-impulse deur die breinselle beweeg.
Lees: ’n Blokraai per dag kan jou brein 10 jaar jonger maak
Dit kan oorerflik wees, maar jy kan ook demensie kry sonder dat daar enige duidelike risikofaktore was. In die meeste gevalle kan ’n leefstylverandering egter jou risiko verlaag of vertraag.
Naas alzheimers heet die tweede algemeenste vorm van demensie vaskulêre demensie – dit kom voor wanneer die klein bloedvate in die brein oor ’n lang periode verstop word en nie meer suustof na die brein kan vervoer nie. Dié soort demensie kan deur ’n paar eenvoudige leefstylveranderinge voorkom of vertraag word.
Volg hierdie wenke om jou risiko vir demensie te help verlaag:
1. Bly aktief
Oefen vir minstens 30 minute, vyf keer per week. Dit maak nie saak wat jy doen om aktief te bly nie, solank jy iets doen wat jy geniet, hetsy dit swem, draf, fietsry of ’n gimklas is. Doen dit teen ’n tempo wat jou effens uitasem maak sodat jy wéét jy benut die voordele!
2. Moenie rook nie
Dis ’n belangrike een! As jy reeds rook, hou op, want rook verhoog jou risiko vir demensie. As jy sukkel om op te hou, praat met jou dokter. Hulle kan jou nuttige raad en hulp bied.
3. Laat jou brein daagliks oefen
Lees, vul ’n blokkiesraaisel of sudoku in, speel kaart, of leer iets nuuts soos ’n nuwe taal. As jy jou verstand aktief hou, sal jy waarskynlik jou risiko vir demensie kan verlaag. Interessant: Koffie (tot vier koppies per dag) kan dalk ook jou risiko verlaag. Geniet dus jou daaglikse koppie boeretroos!
4. Handhaaf ’n gesonde dieet
Volg ’n dieet wat uit baie olierige vis, vrugte, groente, onverfynde ontbytgrane en olyfolie bestaan, en min rooivleis en suiker bevat. Eet ook minder koek, koekies, suikerryke lekkergoed en kaas. Om minder sout in te neem, sal ook ’n groot verskil maak – moenie vergeet dat baie van die sout wat ons eet in verwerkte kosse “versteek” is nie! Lees dus kosetikette deeglik, want te veel sout verhoog jou bloeddruk wat jou risiko vir ’n beroerte verhoog.
5. Maak ’n draai by jou dokter
Gaan vir ’n gesondheidsondersoek. Die dokter sal jou bloeddruk, gewig en cholesterolvlakke meet en dis alles dinge wat met demensie verband hou, asook toestande wat sterk risikofaktore vir demensie is, soos hartsiektes, beroertes en diabetes. As jy ouer as 60 is, moet jy waarskynlik in elk geval jou bloeddruk minstens een keer per jaar laat toets.
Ons het dalk nog nie al die antwoorde op demensie of selfs ’n kuur daarvoor nie, maar ’n gesonde leefstyl kan ons risiko vir hierdie toenemend algemene toestand verlaag.
Hoe om beter met iemand met demensie te kommunikeer
As jy al jou kleinkinders se verjaardae wil onthou ... Deur Tania Herrera